stanford-oval/wikipedia huggingface dataset:
דקל הסאגו
הערות שוליים

↑  דקל הסאגו באתר הרשימה האדומה של IUCN
ערך זה הוא קצרמרבנושא בוטניקה. אתם מוזמנים לתרום לוויקיפדיה ו.
הייתה זו שעתם היפה ביותר

| --- | --- |
 תאריך:  18 ביוני 1940
 נואם:  וינסטון צ'רצ'יל
 מקום:  בית הנבחרים הבריטי 
 
הייתה זו שעתם היפה ביותר (באנגלית: This was their finest hour) הוא שמו וסיומו של נאום אשר נשא וינסטון צ'רצ'יל, ראש ממשלת בריטניה בזמן מלחמת העולם השנייה, בפני בית הנבחרים של הפרלמנט הבריטי ב-18 ביוני 1940, כחודש לאחר עלייתו לשלטון כראש ממשלת אחדות לאומית שכללה את כלל המפלגות החברות בפרלמנט. היה זה הנאום השלישי בסדרה של שלושה נאומים אשר נשא צ'רצ'יל במהלך ימי המערכה על צרפת וקדמו לו "דם, עמל, דמעות ויזע" מ-13 במאי, "נילחם בחופים" מ-4 ביוני.
בנאומו הצדיק צ'רצ'יל את התמיכה המועטה לה זכו הצרפתים מצדה של הממלכה המאוחדת מאז אירועי דנקרק ודיווח אודות הצלחת פינויים מדנקרק של הכוחות המתגברים במבצע דינמו. הוא התנגד ללחץ ליצירת קואליציה פייסנית כלפי גרמניה הנאצית. בנוסף הוא סקר את הכוחות אשר עמדו לרשות הממלכה המאוחדת למניעת פלישה קרקעית לחופי האיים הבריטיים וסקר אגרות תמיכה מהדומיניונים אשר חיזקו את האמונה בניצחונה של בריטניה.
הנאום הסתיים במשפט:
Let us therefore brace ourselves to our duties, and so bear ourselves that if the British Empire and its Commonwealth last for a thousand years, men will still say, 'This was their finest hour.'
לכן, הבה נצא למלא את חובותינו, ונפעל כך, שאם האימפריה הבריטית וחבר העמים שלה יישארו עוד אלף שנים, עדיין יאמרו האנשים 'הייתה זו שעתם היפה ביותר'.
הדרור

| --- | --- |

 מידע כללי
 מאת:  מרי דוריה ראסל 
 שפת המקור:  אנגלית
 סוגה:  רומן 
 הוצאה
 הוצאה:  Villard 
 תאריך הוצאה:  1996 
 הוצאה בעברית
 הוצאה:  אופוס
 תאריך:  1999
 סדרה
 הספר הבא:  Children of God 
 
הדרור (באנגלית: The Sparrow) הוא רומן הבכורה של מרי דוריה ראסל, אשר יצא בשנת 1996. הספר זכה בפרסים מרובים למדע בדיוני, ביניהם פרס ארתור סי. קלארק, פרס ג'יימס טיפטרי ג'וניור, פרס קורד-לאסוויץ-פרייס, ופרס האיגוד הבריטי למדע בדיוני.
עלילה

בשנת 2019, האנושות מגלה הוכחות לקיומם של חיים מחוץ לכדור הארץ, כאשר עמדת האזנה בפוארטו ריקו קולטת שידור של שירה מופלאה מפלנטה שלימים ידועה בשם ראחאט. בעוד מדינות העולם מתווכחות באומות המאוחדות במשך שנים כיצד להגיב לגילוי, ואיך לנהל סנריו של מגע ראשון, החברה הישועית מארגנת בשקט משלחת מדעית משלה. מה שהישועים מגלים הוא מעבר להבנתם, ומעורר בהם את השאלה הקיומית "מה משמעות הדבר להיות אנושי". התוצאות הרות האסון של המשלחת - אשר על כל צעד ושעל פעלה באופן המוסרי ביותר שיכלה - מעוררות גם הן שאלות מוסריות שורשיות.
ביקורת

ננסי פרל, מבקרת בכתב העת Library Journal, טענה שהספר סווג בטעות כמדע בדיוני, כי הוא באמת "רומן פילוסופי על טבע הטוב והרע, ומה קורה כאשר אדם מנסה לעשות את הדבר הנכון מהסיבות הנכונות ובסופו שם דבר גורם לנזק בל ישוער".
בכתב העת הקתולי, Commonweal, כתב פול קיו קיין שראסל עשתה מחקר מדוקדק על ההיסטוריה של המיסיונים הישועיים ועל רוחניות ישועית. הוא מוסיף, "ראסל, בעדינות, מעלה חששות לגבי הדרכים שבהן תרבויות מתוחכמות מספרות לעצמן סיפורי כיסוי כדי להצדיק את הפעולות שלהן אשר גובות מחיר נורא מאחרים".
הביקורת ב-Kirkus Reviews קראה ל"הדרור" "ספר ביכורים מבריק", והסופרת קולין מקאלוג כתבה בביקורתה בניו יורק טיימס שזוהי "יצירת סיפורת מעוררת, מרתקת ומוסרית".
פרסים

1996 פרס ג'יימס טיפטרי ג'וניור
1998 פרס ארתור סי קלארק
1998 פרס BSFA לרומן הטוב ביותר
1998 פרס ג'ון קמפבל לספר הביכורים הטוב ביותר
2001 פרס קורד לאסוויץ
2001 היכל התהילה Gaylactic Spectrum
עיבודים

במרץ 2006 הוכרז כי האחים וורנר רכשו את הזכויות לספר, עבור חברת ההפקה של בראד פיט, ושפיט עצמו ישחק את התפקיד של סנדוז, והתסריטאי מייקל סייצמן יעבד את הרומן לסרט.
מאז, מרי ראסל ביטלה את כל הזכויות הקולנועיות, מתוך אמונה כי הוליווד לא תוכל לעשות סרט שנאמן לספר. היא כתבה בעצמה תסריט, יחד עם העוזרת שלה קרן הול, אבל הבינה שיש אך סיכוי קטן שהתסריט שלה יופק.
ב-2014, רשת AMC הודיעה על פיתוח סרט טלוויזיה בעיבוד של הספר.
היסטוריית הוצאה לאור

1996, US, Villard ISBN 978-0-679-45150-1, Pub date 9 September 1996, Hardcover
1996, US, Brilliance Corp ISBN 978-1-56100-708-0, Pub date 1 October 1996, Audio Cassette
1997, US, Ballantine Books ISBN 978-0-449-91255-3, Pub date 8 September 1997, Paperback
1997, UK, Black Swan ISBN 978-0-552-99777-5, Pub date 1 November 1997, Paperback
2008, US, Brilliance Audio ISBN 978-1-4233-5628-8, Pub date 4 April 2008, Audio CD
הוצאת אופוס, 1999, 417 עמודים, תרגום: רחביה ברמן.
הערות שוליים

↑  Pearl, Nancy (15 בינואר 2001). "What Does Your Book Group Read Next?". Library Journal. 126 (9): 192. ISSN 0363-0277. {{cite journal}}:  (עזרה)
↑  Kane, Paul Q. (28 בפברואר 1997). "Jesuits, far out". Commonweal. 124: 27–28. ISSN 0010-3330. {{cite journal}}:  (עזרה)
↑  The Sparrow, Kirkus Review, ‏Aug. 1st, 1996
↑  COLLEEN MCCULLOUGH, Lost in Space, New York Times, ‏DEC. 15, 1996
↑  "The 1996 James Tiptree, Jr. Award". tiptree.org. James Tiptree Jr. Literary Award Council. אורכב מ-המקור ב-2008-03-13.
↑  "1998 Winner". clarkeaward.com. Great Britain: Arthur C. Clarke Award. אורכב מ-המקור ב-2009-04-17.
↑  "The 2001 Kurd Laßwitz Award" (בגרמנית). אורכב מ-המקור ב-2008-04-16.
↑  "Gaylactic Spectrum Awards - 2001 Information".
↑  McClintock, Pamela (2006-03-10). "'Sparrow' in Warners nest".
↑  Kung, Michelle (2006-03-13). "Briefs...". Publishers Weekly. 253 (11): 10. ISSN 0000-0019.
↑  Russell, Mary Doria (27 באפריל 2012). "Saying No to Hollywood". marydoriarussell.net. Michael [Seitzman]’s adaptation made sense in the context of what Hollywood is likely to buy and/or produce, but it changed too much of the story for it to be satisfying to the many readers who genuinely love that novel. And I don’t want to spend the rest of my life apologizing to people who would feel betrayed by a screen adaptation that didn’t face up to the central issues of the story. {{cite web}}:  (עזרה)
↑  Andreeva, Nellie (באוקטובר 2014). "AMC Network Narrows Field Of Drama Pilot Contenders With Producer Meetings". Deadline Hollywood. {{cite web}}:  (עזרה)
הולגר ורפל שוירמן

| --- | --- |

תמונה זו מוצגת בוויקיפדיה בשימוש הוגן. נשמח להחליפה בתמונה חופשית.
 לידה:  12 בפברואר 1877 Hørsholm Municipality, דנמרק 
 פטירה:  3 במרץ 1960 (בגיל 83) קופנהגן, דנמרק 
 לימודי רפואה:  אוניברסיטת קופנהגן 
 תפקידים:  רופא, רדיולוג, כירורג 
 פרסים והוקרה:  דוקטור לשם כבוד מאוניברסיטת קופנהגן  אבירות במסדר דנבורג 
 
הולגר ורפל שוירמן (בדנית: Holger Werfel Scheuermann, ‏ 12 בפברואר 1877 הרסהולם - 3 במרץ 1960 רוסקילה) היה רופא אורתופד ורדיולוג דני. תיאר את העקשת של המתבגרים (Osteochondritis deformans juvenilis dorsi) הקרויה גם מחלת שוירמן.
חייו

הולגר ורפל שוירמן נולד ב-1877 במשפחת רופאים מהרסהולם, עיירה השוכנת בין קופנהגן ובין ארסונד. אביו היה הרופא פטר לודוויג ולדמר שוירמן ואמו - אנדראה וילהלמינה לואיזה האנסן. הוא סיים לימודי תיכון ב"בית הספר הלטיני" (גימנסיה) בפרדריקסברג.
הוא למד רפואה באוניברסיטת קופנהגן בין השנים 1902-1895. בתום לימודיו התמחה בבתי חולים בקופנהגן - "ריגסהוספיטלט", (שנודע אז כבית החולים ע"ש המלך פרידריק), בית החולים סנקט יוהנס. בשנת 1905 התחתן עם אגדה אנדראה אלרנדסן.
בשנת 1918 סיים התמחות באורתופדיה ורדיולוגיה.
בשנים 1919-1910 עבד שוירמן כעוזר כירורג בבית המחסה לנכים בקופנהגן. מאוחר יותר התמנה למנהל המחלקה הרדיולוגית של בית החולים הצבאי והחל משנת 1935 בתפקיד דומה בית החולים העירוני "סונדבי" בקופנהגן. כיהן תקופה כרופא ראשי של חיל הים הדני.
בהמשך יצא להשתלמויות בגרמניה, אוסטריה ושוודיה. בשנים 1922-1920 נבחר ליושב ראש איגוד הרדיולוגים בדנמרק ובשנים 1934-1933 עמד בראש החברה הדנית לרדיולוגיה. בשנת 1936 נבחר כחבר בהתכתבות באקדמיה האמריקאית של הכירורגים האורתופדים.
אחרי פרישתו לגמלאות בשנת 1947 עבד עוד שנים רבות כרדיולוג פרטי.
בשנת 1921 פרסם את תיאורו את תסמונת עקשת המתבגרים הנושאת את שמו, אותה מצא, בין השאר, אצל חניכי שענים ואצל צעירים שעבדו בחוות חקלאיות. עבודתו בנושא זה לא התקבלה בשנת 1934 על ידי האוניברסיטה לצורך הדוקטורט.
החוקר, שהפך לחשוב שברדיולוגים של דנמרק, פוצה על כך רק כעבור 38 שנה על ידי הענקת תואר דוקטור לרפואה לשם כבוד. שוירמן נודע גם במחקריו על האוכף הטורקי הנורמלי והפתולוגי והמציא טכניקה רדיולוגית להדמיית ה foramen opticum.
שוירמן נפטר ברוסקילה ב-1960 בגיל 83 והובא לקבורה בבית הקברות ביישוב הולדתו, הרסהולם.
פרסים ואותות כבוד

1936 - חבר במסדר דאנברוג (של הדגל הדני) בדרגת אביר
1959 - דוקטור לשם כבוד של אוניברסיטת קופנהגן
פרסומים

Holger Werfel Scheuermann: Kyphosis dorsalis juvenilis., Zeitschrift für orthopädische Chirurgie einschließlich der Heilgymnastik und Massage. Bd. 41, 1921, S. 305–317.
Zeitschrift
fur Orthopadische Chirurgie 4\ : 305, 1921.
Translated and edited by Erne t Bettmann, White
Plains, ew York.
לקריאה נוספת

Seyed Behrooz Mostofi Who's Who in Orthopedics Springer 2005
דיסנילנד

| --- | --- |


טירת היפהפייה הנרדמת מקושטת לרגל חגיגות ה-50 להקמת הפארק בשנת 2005
 מיקום:  אנהיים, קליפורניה, ארצות הברית
 תאריך פתיחה:  17 ביולי 1955
 אתר נופש:  אתר הנופש דיסנילנד
 תמה:  ממלכת הקסם
 מפעיל:  חברת וולט דיסני
 אתרי מפעיל נוספים:  וולט דיסני
 קואורדינטות:  33°48′32″N 117°55′08″W﻿ / ﻿33.809°N 117.919°W﻿ / 33.809; -117.919
 אתר דיסנילנד
  (למפת אנהיים מוגדלת) דיסנילנד(למפת אנהיים רגילה) דיסנילנד
 
פארק דיסנילנד (באנגלית: Disneyland park) הוא הפארק הראשון שנבנה באתר הנופש דיסנילנד באנהיים, קליפורניה, ונפתח ב-17 ביולי 1955. שמו שונה ב-1990 על מנת להבדיל את הפארק משאר אתר הנופש (אתר הנופש דיסנילנד).
וולט דיסני קיבל את הרעיון של דיסנילנד לאחר שביקר בפארקי שעשועים שונים בשנות ה-30 ושנות ה-40. בהתחלה דיסני חשב לפתוח אטרקציה בסמוך לאולפני דיסני בברבנק, אך השטח שהוצע לו היה קטן מדי ודיסני החליט לוותר. לאחר ששכר יועץ כדי שיעזור לו לקבוע מקום מתאים שבו ייבנה דיסנילנד, דיסני קנה ב-1953 שטח של כ-650 דונם ליד אנהיים. כ-40 קילומטרים דרום מזרחית למרכז לוס אנג'לס. הבניה החלה בשנת 1954 והפארק נפתח ב-17 ביולי 1955.
מאז פתיחתו של הפארק, עבר דיסנילנד מספר הרחבות ושיפוצים, כולל הוספה של כיכר ניו אורלינס ב-24 ביולי 1966, ארץ החיות הקטנות ב-1972 ועיר ההנפשה של מיקי ב-1972.
הרעיון ובניית הפארק

כאשר רעיון הקמת הפארק צץ במוחו של וולט דיסני, היו כבר וולט ורוי דיסני הבעלים של אחת מחברות הפקות הסרטים המוצלחות ביותר בהוליווד.
דיסני שאף ליצור פארק שעשועים לכל המשפחה אשר ידמה לקרקס נודד, ובלי האלמנטים השליליים שיש לפעמים לקרנבל נודד. המטרה שלו הייתה להקים פארק בו ייהנו הן המבוגרים והן הילדים - ולא רק ילדים, כפי שהיה בקרנבלים עד כה.
הרבה אנשים ביקרו עד אז באולפני וולט דיסני והם כתבו לוולט ואמרו לו שהם מעוניינים לפגוש את הדמויות שמופיעות בסרטים שלו - בייחוד הסרטים המצוירים.
הרעיון המקורי של וולט דיסני היה בניית פארק שעשועים בשטח אולפני הסרטים בו יוכלו המבקרים להצטלם עם פסלים של הדמויות המצוירות. בהמשך חשב להוסיף לאתר גם שיט בסירה ואטרקציות נוספות.
דיסני התרשם מאוד מגני טיבולי שנבנו בקופנהגן בשנת 1843, וכן מפארק שעשועים בשם "גן האגדות" שנבנה באוקלנד, קליפורניה בשנת 1950.
בהתייעצות עם מומחים מאוניברסיטת סטנפורד התברר לדיסני כי הביקוש לפארק יהיה גדול ביותר, ושטח בקרבת האולפנים לא יספיק. מסיבה זו נרכש שטח נרחב באנהיים, קליפורניה, דרומית ללוס אנג'לס.
במשך חמש שנים עבד דיסני על הרעיון של הפארק והקים חברת בת בשם WED מיזמים לבנות את הפארק. כאשר תיאר את הפארק להרברט ריימן על מנת שריימן יצייר את הפארק במטרה להציג את הציורים לבנק אמריקה על מנת להשיג מימון להקמתו, אמר לו דיסני: ”אני רוצה שזה לא ייראה כמו שום דבר אחר בעולם, ואני רוצה שתקיף את זה רכבת.”
עבודות ההקמה החלו ב-18 ביולי 1954, ועלות ההקמה - 17 מיליון דולרים עבור השלב הראשוני של הפארק. העבודות נמשכו 364 ימים.
יום הפתיחה

יום הפתיחה אירע ב-17 ביולי 1955. האירוע צולם לטלוויזיה ושודר בכל ארצות הברית. הקריינים היו ידידיו של וולט דיסני: ארט לינקלטר, בוב קמינגס ורונלד רייגן.
יום הפתיחה לא עבר כשורה - הפארק היה מלא מבקרים מעבר ליכולתו. אף שהפתיחה הייתה אירוע למוזמנים בלבד זויפו רבות מההזמנות ונכנסו אנשים שלא הוזמנו. הטמפרטורות היו גבוהות מאוד - כ-38 מעלות צלזיוס, ובשל שביתת השרברבים התייבשו רבות מהברזיות ולא ניתן היה לתקן אותן.
בשל העובדה שלא הספיקו לסיים את בניית המדרכות עד יום לפני הפתיחה הייתה הזפת שעל המדרכות עדיין רכה, וחלק מהמבקרים נתקעו. דליפת גז סגרה חלק מהאטרקציות, והתורים היו ארוכים ביותר בשל העומס.
העיתונות פרסמה ביקורת כה גרועה של הפארק, עד שוולט דיסני נאלץ להזמין את העיתונאים ליום פתיחה נוסף על מנת שבאמת יוכלו ליהנות מהפארק ולפרסם ביקורות אמיתיות.
וולט כינה את יום הפתיחה - "יום ראשון השחור".
מאז פתיחת הפארק ב-1955 נסגר הפארק למבקרים 4 פעמים: ביום האבל הלאומי לאחר ההתנקשות בנשיא קנדי ב-1963, לאחר רעידת האדמה ב-1994, לאחר פיגועי 11 בספטמבר, וב־2020 בעקבות מגפת הקורונה. אז הפארק נסגר למשך 13 חודשים, ממרץ 2020 עד סוף אפריל 2021.
מפארק שעשועים לאתר נופש

בשנות ה-90 של המאה ה-20 החלה בנייה נרחבת באזור הפארק שהפכה למעשה את הפארק מפארק שעשועים לאתר נופש. חברת וולט דיסני רכשה אדמות רבות מסביב לפארק, בה שכנו בעיקר מוטלים ומלונות זולים, ובנתה במקום מספר מלונות, ובהם מלון קליפורניה הגדול. כמו כן נבנו אטרקציות חדשות בפארק, ורבות מהאטרקציות הישנות והמיושנות נסגרו, חלק מהחנויות הוחלפו והבניינים של הפארק שופצו.
מבנה הפארק

הפארק בנוי במבנה של כוכב, כאשר הכניסה היא דרך הרחוב הראשי, שעוצב כרחוב ארצות הברית. הוא מוביל למרכז הפארק, וממנו ניתן להגיע ל"ארצות" האחרות. במרכז הפארק נמצאת טירת היפהפייה הנרדמת המשמשת סימלו של הפארק. הטירה נבנתה בהשראת טירת נוישוונשטיין שבבווריה, והושלמה לפתיחת הפארק. בחזית הטירה יש גשר מתרומם (שהופעל פעמיים בלבד: ביום פתיחת הפארק ובתום שיפוץ ארץ ההרפתקאות בשנות ה-80).
מבנה הפארק > הרחוב הראשי של ארצות הברית

חלק זה של דיסנילנד מדמה רחוב ראשי בעיירה קטנה בארצות הברית בתחילת המאה ה-20 או סוף המאה ה-19. הרחוב מדמה את הרחוב בעיירה מרקליין שבמדינת מיזורי, בשנת 1901 - העיירה בה נולד דיסני בשנת לידתו.
הרחוב נראה כרחוב שבשני צדדיו בניינים בני שתי קומות, אולם הדבר הוא אשליה אופטית המושגת באמצעות משחקי פרספקטיבה וגובה הבניינים נמוך יותר. הסיבה ליצירת האשליה הזו היא, שבניינים בני שתי קומות היו גורמים לטירת היפהפייה הנרדמת להיראות נמוכה יותר.
וולט דיסני עצמו התגורר בדירה ברחוב זה. הדירה אינה פתוחה למבקרים.
מבנה הפארק > ארץ ההרפתקאות

ארץ ההרפתקאות היא ניסיון לבנות יישוב ספר באחד הג'ונגלים של אסיה או אפריקה.
נמצאות בה מספר אטרקציות כגון שודדי הקאריביים והעץ של טרזן.
מבנה הפארק > ארץ המערב הפרוע

ארץ המערב הפרוע ("Frontierland") היא יישוב ספר במערב האמריקאי. לדברי וולט דיסני ארץ זו נועדה להגביר את תחושת הגאווה האמריקנית בחלוצים האמריקנים שהקימו את ארצות הברית, ולתת למבקרים תחושה שהם חיים באותה תקופה של חלוציות.
מבנה הפארק > ארץ האגדות

ארץ האגדות היא ניסיון של וולט דיסני ליצור מקום בו מבוגרים וילדים כאחד יוכלו להיכנס לסיפורי האגדות שעד אז רק דמיינו - כגון לעוף מעל לונדון יחד עם פיטר פן או לטייל עם עליסה בארץ הפלאות.
במקור נבנתה ארץ האגדות בסגנון של עיר ימי ביניים, אבל בשיפוץ שנערך בשנת 1983 היא הפכה לכפר בסגנון טירולי.
כיוון שוולט דיסני חשב, שלא ייתכן פארק שעשועים בלא קרוסלה, הובאה קרוסלה מקנדה ומוקמה כאן כ"קרוסלה של המלך ארתור".
מבנה הפארק > ארץ המחר

כפי שוולט דיסני אמר: "מדעננו פותחים היום את שעריו של עידן החלל, והישגיו ישפרו את חיי ילדנו והדורות הבאים. ארץ המחר תוכננה לתת למבקרים להשתתף בהרפתקאות שהם דוגמה של איך המחר ייראה."
וולט דיסני לא היה מרוצה ממבניה של ארץ המחר, והיא עברה שיפוץ נרחב ב-1967.
שיפוץ נוסף נערך ב-1998 ונתן לארץ המחר מראה מיושן במטרה ליצור עולם, שידמה לעולם העתיד, כפי שדימה אותו ז'ול ורן בסוף המאה ה-19.
מבנה הפארק > כיכר ניו אורלינס

כיכר ניו אורלינס הייתה התוספת האחרונה לדיסנילנד שנעשתה בחייו של וולט דיסני. הכיכר נפתחה בשנת 1966, תוך ניסיון לתפוס את הרוח והטעם של רחוב בורבון בניו אורלינס.
בכיכר ניו אורלינס נמצא "מועדון 33" - מועדון אקסקלוסיבי הסגור לקהל הרחב. המועדון נמצא מעל "מסעדת הביצה הכחולה" ("Blue Bayou Restaurant") והכניסה אליו היא לחברים בלבד. עלות החברות - בין 7,500 - 10,000 דולרים לשנה. רשימת ההמתנה לכניסה למועדון אורכת למעלה מ-10 שנים.
המועדון הוא המקום היחיד בדיסנילנד בו נמכרים משקאות אלכוהוליים.
מבנה הפארק > ארץ הדובים

ארץ זו נקראה "ארץ הדובים" ("Bear Country"), כאשר הוקמה ב-1972. השם שונה ל"ארץ החיות הקטנות" - "Critter Country" בשנת 1988. בארץ מוצגות החיות שהשתתפו בסרט המצויר "שירת הדרום" משנת 1946.
מבנה הפארק > עירו של מיקי

ארץ זו נפתחה בשנת 1993 ונקראה "טונטאון" - "עיר המצוירים" - בסגנון העיר של הדמויות המצוירות מהסרט משנת 1988 "מי הפליל את רוג'ר רביט".
תחבורה

וולט דיסני תמיד התעניין בתחבורה ובחידושיה, ועניין מיוחד היה לו בתחום הרכבות. דיסני אף בנה רכבת קיטור קטנה בחצר ביתו.
לכן יש בפארק אמצעי תחבורה רבים ושונים זה מזה.
תחבורה > רכבת דיסנילנד

את דיסנילנד מקיפה רכבת הקרויה "הרכבת של דיסנילנד וסנטה פה".
כל הרכבות בדיסנילנד מצוידות במנוע דיזל, שהוא פחות מזהם (אך יותר יקר) מפחם.
במקור נסעו שתי רכבות בכיוונים מנוגדים סביב הפארק, כאשר בכל פעם רכבת אחת חיכתה בתחנה הראשית שברחוב ארצות הברית עד שהשנייה חלפה על פניה. דבר זה הופסק משיקולי בטיחות - וכעת נוסעות הרכבות בכיוון אחד בלבד - עם כיוון השעון סביב הפארק.
לרכבת חמישה קרונות והנוסעים יושבים עם הפנים לכיוון פנים הפארק (במקור ישבו הנוסעים עם הפנים קדימה, אולם הדבר שונה במהלך השנים). בשנת 2004 עברה הרכבת שיפוץ מקיף שנמשך כשלוש שנים.
קטרי הרכבת המקוריים נבנו על ידי חברת וולט דיסני. מאוחר יותר נרכשו קרונות נוספים.
תחבורה > המונורייל

מערכת המונורייל הייחודית של דיסנילנד הותקנה בשנת 1959 על ידי חברת אולווג.
המסילה לא שונתה מאז שנת 1961 ועד היום.
המערכת מסיעה נוסעים בין שתי תחנות: האחת בתוך הפארק בעולם המחר, והשנייה מחוץ לפארק. במקור הייתה התחנה השנייה ממוקמת במלון דיסני, אולם כיום (לאחר שינוי התוואי בשנת 2001) היא ממוקמת במרכז הקניות של דיסני.
אורכה של המסילה ארבעה ק"מ והיא עוברת דרך הפארק.
שלוש רכבות נמצאות כיום בפעולה: האדומה, הכחולה והסגולה. הרכבת הרביעית, הכתומה, נשלחה לברבנק למחלקת ההנדסה של חברת וולט דיסני במטרה לפרקה וללמוד איך היא בנויה, כדי לבנות רכבות נוספות כמותה. זאת כיוון שהחברה שבנתה את הרכבות - אולווג - כבר אינה קיימת.
דעת הקהל

מספר שינויים נעשו באטרקציות במהלך השנים משיקולים של דעת קהל או תקינות פוליטית. כך למשל ב"שודדי הקריביים" נהג אחד משודדי הים לרדוף אחרי אחת הנשים כשמבט של זימה שפוך על פניו. כיום מוסבר מרדף זה בכך שהוא שולח יד למגש של אוכל שמחזיקה אותה אישה (ובהתאם נוסף המגש). האינדיאנים שנהגו לשרוף את הבקתה של המתיישבים ב"נהרות אמריקה" כבר אינם שורפים אותה, וגם המתיישבים שבעבר החזיקו רובים אינם מחזיקים כלי נשק בידיהם. המדריכים המובילים את המטיילים באזור זה נהגו להסביר את שריפת הבקתה בהתנהגות שיכורה של אחד המתיישבים, וכיום הבקתה אינה עולה יותר באש.
מוות של מבקרים

במהלך 50 השנים שבהן היה הפארק פעיל נהרגו בו תשעה מבקרים ועובדת אחת, כמפורט מטה. מספר רב יותר של מבקרים נפצעו.
שבעה מתוך עשרה מקרי המוות מקורם בהתנהגות רשלנית של המבקרים ולא באשמתם של הפארק או צוות הפארק:
ב-1964 מארק מייפלס, בן 15 מלונג ביץ', קליפורניה, מת לאחר שנעמד ברכבת ההרים ונפל ממנה בעת שפנתה.
ב-1966, תומאס גאי קליוולנד, בן 19 מנורת'רידג', קליפורניה, נהרג מפגיעה במונורייל. קליוולנד טיפס על המסילה בניסיון להתגנב לפארק מבלי לשלם עבור כרטיס הכניסה.
ב-1967, ריקי לי ימה, בן 17, מהות'ורן, קליפורניה, נהרג כאשר ניסה לקפוץ מרכבת אחת לרכבת חולפת אחרת.
ב-1973, בוגדן דלורוט, בן 18 מברוקלין, ניו יורק טבע למוות כאשר ניסה לשחות במי "נהרות אמריקה".
ב-1974, עובדת בשם דבורה גיילי סטון, בת 19, מסנטה אנה, קליפורניה נהרגה כאשר נמחצה למוות מקיר נע באטרקציה. היא עמדה במקום בו לא הייתה אמורה לעמוד. כלקח מתאונה זו שונו קירות האטרקציה, כך שבמצב דומה הם יישברו ולא יסכנו את חיי העובד.
ב-1980, הררדו גונזלס, מסן דייגו, קליפורניה, נהרג כאשר ניסה לקפוץ מרכבת אחת לרכבת חולפת אחרת.
ב-1983, פיליפ סטרוגן, בן 18 מאלבקרקי, ניו מקסיקו נהרג כאשר ניסה לחצות את "נהרות אמריקה" בסירת גומי.
ב-1984, דול רגן ינג, בת 48, מפרימונט, קליפורניה נהרגה כאשר שחררה את חגורת הבטיחות ונפלה מרכבת הרים.
ב-26 בדצמבר 1998 נפל מוט ברזל על אוניית המפרש "קולומביה" ופגע בראשם של שלושה נוסעים. אחד מהם, לאון פי דוסון, בן ה-33, מדובל, וושינגטון מת מהפציעה.
ב-5 בספטמבר 2003, מרסלו טורס בן ה-22 מגרדנה, קליפורניה נהרג לאחר שנפגע מרכבת הרים שהתדרדרה בשל תחזוקה לקויה.
ראו גם

דיסניוורלד
דיסנילנד פריז
דיסנילנד טוקיו
דיסנילנד הונג קונג
דיסנילנד שאנגחאי
מסיבת ליל כל הקדושים של מיקי
הערות שוליים

↑  ציטוטי וולט דיסני
↑  סודות דיסנילנד
|  אטרקציות בפארקי דיסני |
| --- | --- | --- |
| הרחוב הראשי של ארצות הברית | פנטזיה בשמים • התהלוכה החשמלית של הרחוב הראשי •  משאלות |  |
| ארץ הפנטזיה | טירת סינדרלה • מזחלות מטרהורן • הפילהרקסם של מיקי • המסע הפרוע של מר קרפד •  מעופו של פיטר פן • דרך השמים • טירת היפהפייה הנרדמת • זה עולם קטן • הרפתקאותיו הרבות של פו הדוב • מסעות הקסם |  |
| ארץ המחר | מסע דרך החלל הפנימי • אמריקה שרה • אוטופיה • משגרי החלל של באז שנות אור • קפטן איו • קרוסלת הקידמה • מעוף החלום של דלתא • מסע הצוללת בעקבות נמו • אם היו לך כנפיים • חדשנות • פיפלמובר / רשות התחבורה של ארץ המחר • סילוני הטילים / אסטרו אורביטר • מטות הטילים • הר החלל • סטאר טורס • הבריחה הגדולה של סטיץ' |  |
| ארץ המערב הפרוע | רכבת הר הרעם הגדול • אינדיאני עץ האורן • נהרות אמריקה • הר הרסס |  |
| ארץ ההרפתקאות | הרפתקאות אינדיאנה ג'ונס • מסע בג'ונגל • שודדי הקאריביים • רוחות שוצפות / אינדיאנה ג'ונס ומקדש הסכנה • חדר הטיקי הקסום |  |
| מתקנים ואזורים נוספים | מועדון 33 • ג'מבורי דובי הכפר • ארץ החיות הקטנות • פנטזמיק! • הטירה המכושפת • כיכר ניו אורלינס • שומר הזמן • כיכר החרות • עיר ההנפשה של מיקי • משלחת אוורסט |  |
| פארקים ואתרי נופש של חברת וולט דיסני |
| --- | --- | --- |
| אתר הנופש דיסנילנד | דיסנילנד • ההרפתקה הקליפורנית של דיסני • דאונטאון דיסני |  |
| אתר הנופש דיסניוורלד | ממלכת הקסם • אפקוט • אולפני הוליווד של דיסני • ממלכת החיות של דיסני • חוף סופת השלגים • לגונת הטייפון • דאונטאון דיסני • ארץ הנהר* |  |
| אתר הנופש טוקיו דיסני | דיסנילנד טוקיו • דיסניסי |  |
| אתר הנופש דיסנילנד פריז | דיסנילנד פריז • פארק אולפני וולט דיסני • כפר דיסני |  |
| אתר הנופש דיסנילנד הונג קונג | דיסנילנד הונג קונג |  |
| אתר הנופש דיסני שאנגחאי | דיסנילנד שאנגחאי |  |
| קו הספנות דיסני | דיסני וונדר • דיסני מג'יק • דיסני דרים • דיסני פנטזי • קאסטאווי קי |  |
| פארקים מתוכננים שלא הוקמו | וסטקוט** • אמריקה של דיסני** |  |
| שונות | דולר דיסני |  |
| הערות | * פארקים שנסגרו   ** פארקים שלא הוקמו |  |
פורטל דיסני
| --- | --- |
בקרת זהויות :  NLI: 987007557963305171  BnF: cb12437941h (data)  LCCN: sh85038444  MusicBrainz: 2d6000b7-e6b7-4d1e-a097-0d7b3c5e00ac  SNAC: w60w92sb  VIAF: 315526679   WorldCat (עם VIAF): 315526679 
וולט דיסני מעיין בתוכניות של דיסנילנד, בשנת 1954.
מתקן רכבת הר הרעם הגדול בארץ המערב הפרוע.
"הבית רדוף הרוחות" בכיכר ניו אורלינס - בנוי בסגנון של בית אחוזה דרומי
עיר ההנפשה של מיקי
המונורייל מעל הלאגונה בה צוללת הצוללת של קפטן נמו
הטיית דיווח

הטיית דיווח היא עיוות בנתוני מחקר הנובע מהטייה בדיווח של הנחקרים. לדוגמה, אם משווים בין שתי קבוצות נשים ושואלים האם הם עברו הפלה מלאכותית, ייתכן ובפועל אחוז ההפלות בשתי הקבוצות שווה, אך נוצר פער בנתונים בעקבות נכונות שונה לדווח על הפלה, מסיבות דתיות הומניות ומצפוניות. לעיתים הטיית דיווח נובעת מהטיית זיכרון. סוג נפוץ של הטיית דיווח בסקרים נובע מהרצון של הנבדק לרצות את הסוקר ומושפע רבות מאופן ניסוח השאלות.
ערך זה הוא קצרמרבנושא סטטיסטיקה. אתם מוזמנים לתרום לוויקיפדיה ו.
הואיל

ערך זה עוסק בהלכות יום טוב. אם התכוונתם למשמעות אחרת, ראו .
בהלכה, הואיל הוא כלל יסודי בהלכות יום טוב, האומר שהואיל וקיימת אפשרות לעשות מעשה מסוים בהיתר הלכתי, מותר לעשותו גם ללא היתר מעשי זה, שכן עצם האפשרות לעשות מעשה זה בהיתר מסירה ממנו את האיסור.
רקע

המקור לדין זה מובא בגמרא  במחלוקת בין רבה ובין רב חסדא. המחלוקת נסובה אודות אדם האופה מיום טוב ליום חול לאחר סעודתו. הגישה הפשטנית אותה נוקט רב חסדא היא, שמכיוון שקיים איסור לבשל ביום טוב וזה הותר רק לצורך אוכל נפש, העושה כך עבר על איסור לאו, ועונשו מלקות. רבה, חולק על הנחה זו וקובע ש"הואיל שאם יבואו אורחים לבית, יהיה מותר לבשל ללא ספק - לצורכם, גם עכשיו, כל עוד קיימת אפשרות שיבואו אורחים א"כ אין האדם חייב מלקות על אותה אפייה על אף שכוונתו הייתה לחול ומ"מ עבר על איסור דרבנן ויש חולקים וסוברים שלשיטת רבה הדבר מותר מלכתחילה .אך כאשר האדם אופה בסמוך לחשיכה, ואין שהות לאורחים להגיע לביתו גם רבה יסבור שיתחייב מלקות.
לכלל זה קיימת גם התייחסות של רבא אודות איסור טבילה בשבת במקווה טהרה. חכמי התלמוד דנו בשאלה מדוע אסורה טבילת כלים בשבת וחג, ואילו טבילת אדם במקווה מותרת. לפי פרשנותו של רבא הסיבה להבדל הוא, שבעוד שטבילת כלים נראית כתיקון כלי הדומה למלאכה ואסורה משום שבות, הרי שטבילת אדם אינה נראית כתיקון ונראית בעיני הרואים כרחיצה לצורך התקררות או ניקוי. על כך נשאלה השאלה, אם הסיבה היא מכיוון שהאדם נראה כמתקרר במים להנאתו, כיצד מותר לטבול ביום הכיפורים שהטבילה בו מותרת והרחיצה לצורך תענוג אסורה ועל כך השיב רבא שהואיל ובשבת מותרת הטבילה, התירו אותה גם ביום הכיפורים, כי חכמים לא חילקו בין מעשה בסיטואציה מסוימת לסיטואציה אחרת ('לא פלוג'), וכאשר מעשה מסוים הותר לצורך התירוהו לגמרי.
לכאורה יש לדמות לסברת 'הואיל את סברת מתוך משום ששניהם מבוססים על הרחבת ההיתר מחמת ייסוד ההיתר ומצינו במשנהבית שמאי ובית הלל חלוקים, האם ההיתר לעשות מלאכות בחג לצורך אוכל, תקף גם לדברים אחרים שאינם לצורך אוכל או לא. בניגוד לגישה הפשטנית של בית שמאי שסוברים שלא סוברים את סברת 'מתוך' לכך אוסרים, סבורים בית הלל שניתן לומר ש"מתוך שהותרה לצורך הותרה שלא לצורך".
כלל זה לכאורה דומה לסברת 'הואיל'. השאלה היא האם כלל זה דהיינו סברת 'מתוך' דומה לסברת 'הואיל' או שייסוד הסברא דומה אלא שיש חילוק בהשלכות ההלכתיות לגבי כל דוגמה המובאת בתלמוד, והאם כלל זה תקף רק בהלכות יום טוב או שמא גם בהלכות שבת ניתן לומר ש"הואיל ואפשר" לעשות דבר באופן מותר, יותר גם לעשותו באופן אחר שבו אין הטעם המתיר. כמו כן, השאלה היא האם ביום טוב עצמו ניתן לדמות ולומר את סברת "הואיל ואפשר" בכל מלאכה.